भरतपुर के राजा विश्वेन्द्र पर गोली चली  
भरतपुर जिले के मथुरा गेट थाना क्षेत्र में अज्ञात लोगों ने पूर्व सांसद विश्वेन्द्र सिंह और उनकी पत्नी दिव्या सिंह पर गोली चलाई।
भरतपुर जिले के मथुरा गेट थाना क्षेत्र में अज्ञात लोगों ने पूर्व सांसद विश्वेन्द्र सिंह और उनकी पत्नी दिव्या सिंह पर गोली चलाई। पुलिस के अनुसार इसमें कोई हताहत नहीं हुआ। पुलिस अधीक्षक हिंगराजदान सिंह के अनुसार एक पुस्तक में प्रकाशित अंशों का विरोध करने के दौरान एक होटल में हुई तोड़फोड़ के बाद अज्ञात लोगों ने फायरिंग की। उन्होंने बताया कि मामले की जांच की जा रही है। फिलहाल गोलीबारी करने वालों की पहचान नहीं हुई है।   इधर, पूर्व सांसद विश्वेन्द्र सिंह के अनुसार मथुरा गेट थाना अधिकारी की मौजूदगी में उन पर और उनकी पत्नी पर गोली चलाई गई जिससे उनके साथ मौजूद दो लोग घायल हो गए। उन्होंने हमलावरों को तुरंत गिरफ्तार करने की मांग की है।